stanford-oval/wikipedia huggingface dataset:
Jari Räsänen (muusikko)

Jari Rainer Antero Räsänen (s. 1960) on kotkalainen rockmuusikko, säveltäjä, sanoittaja, laulaja ja lauluntekijä. Räsänen on vaikuttanut muun muassa yhtyeissä Ypö-Viis, Avo Heyskanen ja Dynamo. Koulutukseltaan Räsänen on lastentarhanopettaja.
Ypö-Viis

Räsänen liittyi Ypö-Viiden basistiksi kevättalvella 1979. Yhtye oli perustettu vajaata kahta vuotta aikaisemmin Miika Söderholmin, Mikko Holmströmin ja Rabbe Johanssonin toimesta. Ensimmäiseltä Hilselp:ltä löytyvä Pelkään pimeää on Räsäsen ensimmäinen äänite Ypö-Viiden riveissä. Tutuimmat Räsäsen Ypö-Viis-kappaleet ovat Hyvät, pahat ja ypöt, Rakkauskirjeet ja Kaupunki muistaa nuoria (sanoitus).
Avo Heyskanen

Keväällä vuonna 1987 Räsänen (laulu/kitara) perusti Avo Heyskanen -yhtyeen yhdessä Pekka Strikkisen (kitara/laulaja), Ismo Forssin (basso) ja Juha Lampikarin (rummut/laulu) kanssa. Räsänen ja Strikkinen olivat jo vaikuttaneet 1980-luvun alussa Avo Heiskanen -bändissä, jonka toiminta päättyi vuonna 1983. Avo Heyskanen käytti aivan uransa alussa niinkin repeisevää nimeä kuin Suomen Veryappelsiinit.
Avo Heyskanen > Valikoituja kappaleita

Antakaa avuttomien nauraa
Vettä ja leipää
Hauskaa mutta halpaa
Avo Heyskanen julkaisi kaksi pitkäsoittoa, Avo Heyskanen ja Tekokuun toinen, vuosien 1989 ja 1990 välillä. Avo Heyskanen on jatkanut toimintaansa esiintyen satunnaisesti.
Dynamo

Ypö-Viiden varjossa toiminut Dynamo-yhtye muistetaan yhdestä single-julkaisusta Hamina on kaupunki/Emman pojat. Dynamossa vaikuttivat niin ikään Räsänen (laulu/basso), Strikkinen (kitara) sekä Juha Karlsson (kitara) ja Johansson (rummut). Singlen takakannessa "veljekset" esiintyvät taiteilijanimillä Josef, Bohuslav, Aero ja Rudolf Dynamo. Hamina on kaupunki on julkaistu muutamilla kokoelmalevyillä. Dynamo teki uransa aikana kaksi live-esiintymistä. Haminassa.
Muu musiikillinen toiminta

Uransa aikana Räsänen on esiintynyt lukuisissa erilaisissa kokoonpanoissa. Niistä tunnetuimpia lienevät Tö Keripukit ja Faceboogies sekä duokokoonpanot, joissa toisena osapuolena ovat olleet muun muassa Simo Sahari, Sami Parkkinen ja Pekka Strikkinen. Musiikillisen toimeliaisuutensa Räsänen on käyttänyt yli 300 kappaleen tekemiseen, joiden joukossa on hyvin erilaista materiaalia aina lastenlauluista punk-ilmaisuun. Lisäksi hän on tehnyt suomennoksia muutamiin ulkomaalaisiin kappaleisiin muun muassa Ypö-Viiden Metsään kappale on alkujaan Let's Dance.
John Chayka

John Chayka (s. 9. kesäkuuta 1989 Ontario) on entinen NHL-seura Arizona Coyotesin general manager. Tullessaan GM:n tehtävään toukokuussa 2016 26-vuotiaan hän oli liigan historian nuorin GM ja jo ennen tätä hän oli toiminut GM:n apulaisena. Ennen liittymistä Coyotesin organisaation Chayka toimi Stahletes analyysiyhtiössä. Heinäkuussa 2020 Arizona Coyotes tiedotti Chaykan irtisanoutuvan tehtävästään.
Käännös suomeksi
John Chambers

John Chambers (12. syyskuuta 1922 – 25. elokuuta 2001) oli Oscar-palkittu maskeeraaja, joka tuli tunnetuksi Star Trek -sarjan Mr. Spockin korvista ja apinanaamioista Apinoiden planeetta -elokuvasarjaan, joista ensimmäisestä hän sai Kunnia-Oscarin. Hän osallistui Iranissa peiteoperaatioon tavoitteena pelastaa yhdysvaltalaisia diplomaatteja. Tapahtumasta tehtiin myöhemmin elokuva Argo.
Jörg Zander

Jörg Zander (s. 15. helmikuuta 1964, Ratingen, Nordrhein-Westfalen,Saksa) on saksalainen Formula 1 -autojen suunnittelija.
Zander valmistui Kölnin yliopistosta. Hän on ollut töissä muun muassa BAR -tallissa ja Williamsilla. Hän on suunnitellut BMW Sauberin F1.07 -auton. Hän siirtyi BMW Sauberilta Hondalle vuoden 2008 alussa ja toimi myös teknisellä puolella tallin muuttuessa Brawn GP:ksi kaudella 2009. Kausina 2017–18 Zander toimi Sauberin teknisen osaston päällikkönä, kunnes jätti eroanomuksensa toukokuussa 2018.
Jyrkänne

Preikestolen on noin 600 metriä korkea kalliojyrkänne Lysevuonon rannalla Norjassa.
Jyrkänne on kallioinen jyrkkä rinne, jossa ei yleensä ole kasvillisuutta. Rannikolla eroosio muodostaa jyrkänteitä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cliff
John Charles Daly

| John Daly |
| --- | --- |

Henkilötiedot
Syntynyt: 20. helmikuuta 1914 Johannesburg, Etelä-Afrikka
Kuollut: 24. helmikuuta 1991 (77 vuotta) Chevy Chase, Maryland, Yhdysvallat
Kansalaisuus:  Yhdysvaltain
Ammatti:  toimittaja, televisiojuontaja
Vanhemmat:  John Charles ja Helene Grant (Tennant) Daly
Puoliso:  Margaret Criswell Neal (1937–?) Virginia Warren (1960–)
Muut tiedot
 Nimikirjoitus
John Charles Daly (20. helmikuuta 1914 Johannesburg, Etelä-Afrikka – 24. helmikuuta 1991 Chevy Chase, Maryland, Yhdysvallat) oli yhdysvaltalainen toimittaja ja televisiojuontaja. Daly syntyi Etelä-Afrikassa, jossa hänen yhdysvaltalainen isänsä työskenteli geologina. Isän kuoltua kuumesairauteen muu perhe muutti Bostoniin, Yhdysvaltoihin. Dalysta tuli myöhemmin radiotoimittaja ja hän toimi muun muassa CBS:n Valkoisen talon kirjeenvaihtajana. Vuonna 1950 hänestä tuli What's My Line? -televisiotietokilpailun juontaja, mitä tehtävää hän hoiti 17 vuoden ajan. Hänestä tuli myös American Broadcasting Companyn varatoimitusjohtaja vastuualueinaan muun muassa uutiset ja urheilu. Ohjelman päätyttyä Daly siirtyi johtamaan Voice of Americaa, mutta erosi tehtävästä jo vuoden kuluttua.
Daly oli kahdesti naimisissa. Molemmista avioliitoista syntyi kolme lasta. Daly on saanut tähden Hollywood Walk of Famelle.
Justin Braun

| Justin Braun |
| --- | --- |
 Justin Braun vuonna 2023.
Henkilötiedot
Syntynyt: 10. helmikuuta 1987 (ikä 37) Minneapolis, Minnesota, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  185 cm
Paino:  90 kg
Seura
Seura:  Straubing Tigers
Sarja:  DEL
Pelinumero:  61
Pelaajaura
Pääsarjaura:  2010–2023
Seurat:  Worcester Sharks (AHL)   San Jose Sharks (NHL)   Tappara (SM-liiga)   Philadelphia Flyers (NHL)   New York Rangers (NHL)
NHL-varaus:  201. varaus, 2007 San Jose Sharks
Justin Timothy Braun (s. 10. helmikuuta 1987 Minneapolis, Minnesota) on yhdysvaltalainen jääkiekkopuolustaja, joka pelaa Saksan DEL-liigan Straubing Tigersissa.  Hän pelasi 13 kautta NHL-liigassa vuosina 2010–2023 edustaen San Jose Sharksia, Philadelphia Flyersia ja New York Rangersia.
Ura

Braun pelasi ennen ammattilaisuraansa kaksi kautta, vuodet 2004–2006, Green Bay Gamblersissa juniorisarja USHL:ssä ja neljä kautta, vuodet 2006–2010, University of Massachusetts Amherstin joukkueessa yliopistosarja Hockey Eastissä. Hänet nimettiin vuonna 2009 Hockey Eastin toiseen tähdistökentälliseen ja vuonna 2010 sen ensimmäiseen tähdistökentälliseen. Hänet myös palkittiin jälkimmäisenä vuonna Hockey Eastin parhaana puolustavana puolustajana ja New England Writers’ Associationin jakamalla Bob Monahan Awardilla NCAA:n parhaana puolustajana Uudessa-Englannissa.
San Jose Sharks varasi Braunin numerolla 201 NHL:n varaustilaisuuden 2007 seitsemännellä kierroksella. Braun allekirjoitti NHL-sopimuksen maaliskuussa 2010 ja aloitti ammattilaisuransa saman vuoden huhtikuussa San Josen farmijoukkueessa Worcester Sharksissa AHL:ssä. Hän pelasi tuona keväänä kolme ottelua AHL:n runkosarjassa ja 11 pudotuspeleissä. Ensimmäisen NHL-ottelunsa hän pelasi 26. marraskuuta 2010, jolloin San Jose kohtasi Vancouver Canucksin. Hän pelasi kaudella 2010–2011 yhteensä 28 ottelua NHL:n runkosarjassa ja yhden pudotuspeleissä sekä 34 ottelua AHL:n runkosarjassa. Hän oli mukana AHL:n tähdistöottelussa vuonna 2011.
Kaudella 2011–2012 Braun suurimman osan kaudesta NHL:ssä, 66 runkosarja- ja viisi pudotuspeliottelua, ja lisäksi vielä kuusi ottelua Worcesterissa. Toukokuussa 2012 hän edusti Yhdysvaltoja kahdeksassa ottelussa jääkiekon maailmanmestaruuskilpailuissa. Marraskuussa 2012 hän siirtyi NHL:n työsulun vuoksi SM-liigaseura Tapparaan. Hän ehti pelata Tapparassa kuusi ottelua, kunnes joutui jättämään joukkueen joulukuussa tulleen rannevamman vuoksi. Työsulku päättyi tammikuussa 2013.
Kaarlo Raunio

Kaarlo Raunio (28. joulukuuta 1891 Leppävirta – 3. maaliskuuta 1963 Kuopio) oli Suomen Puolustusvoimien eversti ja sodanaikainen rykmentin komentaja.
Aiemmin opettajaksi valmistunut Raunio kävi Kadettikoulun 1926-1927 ja suojeluskuntien komentajakurssin 1929. Hän toimi vuonna 1918 Viipurin rykmentissä komppanianpäällikkönä 1918, Rannikkotykistörykmentti 3:n talouspäällikkönä 1918-1919. Sittemmin hän toimi Sortavalan suojeluskuntapiirin piiripäällikkönä 1919-1940.
Talvisodan aikana Raunio komensi JR 69:ää Kollaan rintamalla. Välirauhan aikana 1941 hän toimi Iisalmen suojeluskuntapiirin piiripäällikkönä. Jatkosodan alkaessa hän komensi Ylä-savolaisista koottua JR 52:a syyskuuhun 1941 asti. Sortavalan suojeluskuntapiirin komentajana hän toimi vuonna 1943.
Ylennykset: reservivänrikki 1918, reserviluutnantti 1918, reservikapteeni 1923, kapteeni 1927, majuri 1928, everstiluutnantti 1931, eversti 1941.
Julkaisu

Julkaisu on (useina kappaleina) julkaistu kirjallinen tuote, alkujaan joko lehden artikkelissa tai kirjan muodossa niin että artikkeli jää pysyvästi saataville. 1980-luvun lopulta alkaen julkaisuja on voinut tehdä myös Internetissä. Julkaisemisella voidaan tarkoittaa muunkinlaisen uuden asian, esineen, ohjelman, laitteen tai muun sellaisen julkistamista. Julkaisu (engl. release) voi olla myös tietokoneohjelman tai sen version (engl. version tai release) tuonti myyntiin. Jopa esimerkiksi autojen uusien vuosimallien lanseerausta voidaan kuvata sanalla julkaisu.
Dokumentin versionhallinta

Useamman ihmisen valmisteleman dokumentin (esimerkiksi rakennuspiirustus, tietokoneohjelma, raportti) eri versioiden muutosten hallinnassa käytetään myös termiä julkaisu (release) merkkinä dokumentin kypsyydestä. Kehittelyn yleensä tällöin alkanut luonnoksesta edeten luonnosversioina, joiden muutoksia seurataan, viralliseen dokumenttiin.
Referoitu julkaisu

Eri tieteenalan tutkimustuloksia julkaistaan tiedelehdissä, joista arvokkaampina pidetyt pyytävät kustakin julkaistavaksi lähetetystä artikkelista tieteenalan vertaisarvion ennen julkaisua. Referoitujen julkaisujen lukumäärä on tullut tieteissä merkittäväksi laadun ja määrän mittariksi. Referoitujen julkaisujen lukumäärästä lasketaan mittareita kuten julkaisua/maan populaatio ja julkaisua/euro, joilla eri maiden tieteen tasoa pyritään suhteuttamaan.
Pelkkä referoitujen julkaisujen määrä ei riitä kuvamaan tieteentekijän laatua, kun maailman tiedejulkaisujen määrä on noussut tuhansiin tai kymmeniin tuhansiin. Laatua on olettu mitata tutkijan artikkelin lainausten lukumääränä, jossa siinäkin on jouduttu poistamaan ristiinlainauksella vedätettyjä lukuja.
Justin Boots

| Justin Boots |
| --- | --- |

Tunnuslause:  The Standard of the West
Yritysmuoto:  tytäryhtiö
Perustettu:  1879
Perustaja:  Joe Justin
Kotipaikka:  Gainesville, Texas
Toiminta-alue:  Yhdysvallat
Toimiala:  tekstiiliteollisuus
Tuotteet:  saappaat, muita vaatteita ja asusteita
Omistaja:  Berkshire Hathaway
Kotisivu:  justinboots.com
Infobox OKVirheellinen NIMI-arvo: 
Justin Boots on yhdysvaltalaisen saappaiden valmistaja. Se valmistaa perinteisiä cowboysaappaita ja muita jalkineita yli 400:lla mallilla. Yhtiön omistaa nykyisin Justin Brands, joka on suursijoittaja Warren Buffettin holdingyhtiö Berkshire Hathawayn tytäryhtiö.
Yritys tekee markkinointiyhteistyötä toisen Berkshire Hathawayn yrityksen Fechheimer Brothersin kanssa myyden myös vaatteita kuten housuja, paitoja ja ulkoiluvaatteita Justin FR -brändillä (engl. Flame Resistant eli palosuojatut vaatteet).
Historia

Justin Bootsin perusti Joe Justin vuonna 1879. Hän perusti yhden toimipaikan kenkäkaupan Spanish Fort -pikkukylään Texasissa, jota mainosti kyltillä "H.J. Justin, Bootmaker". Vuonna 1908 Joe Justin ottaa poikansa mukaan liiketoimintaan ja yrityksen nimeksi vaihtuu H.J. Justin & Sons. Liikepaikaksi vaihtuu Nocona rautatien läheisyyden vuoksi. Vuonna 1925 yritys muuttaa Fort Worthiin. Vuonna 1938 John Justin Jr. perustaa Justin Belt Co.:n valmistamaan vöitä. Yritys fuusioituu Acme Brick Companyn kanssa 1968 ja on jonkun aikaa nimeltään  First Worth Corporation. 1970-luvulla nimeksi muutetaan Justin Industries ja alkaa yritysostojen aikakausi; ostetaan arizonalainen kustannusyhtiö Northland Press (1973), rakennustarvikeyhtiö Featherlite Building Products (1976), kenkävalmistajat Nocona Boot Co. (1981) ja Chippewa Shoe Co. (1985), Tony Lama Co. (1990) ja rakennusainesten toimittaja American Tile Supply (1994). Useat näistä divestoidaan tai lopetetaan myöhemmin ja 1990-luvulle tultaessa yrityksen perinteinen kenkäliiketoiminta tuottaa tappioita.
Vuonna 1999 yrityksen toiminta jaetaan kahtia perinteiseen saappaiden valmistukseen (Justin Boots) ja rakennustarviketoimintaan, josta on nykyään jäljellä tiilienvalmistaja Acme Brick. Tällöin rakennustarvikkeiden liikevaihto oli noin 83 miljoonaa ja jalkineiden 41 miljoonaa dollaria. Berkshire Hathaway osti yrityksen 600 miljoonalla dollarilla kesäkuussa 2000.
Vuonna 2019 Justin Brandsilla oli 755 työntekijää (Justin Industriesin peruja olevalla Acmen tiililiiketoiminnalla 2 117).
Jyväskylän teknillinen seura

Jyväskylän Teknillisen Seuran (JTS) tarkoituksena on toimia Jyväskylässä ja sen lähiseuduilla asuvien jäsentensä yhdyssiteenä. Vuonna 1901 perustetun seuran jäseneksi voivat liittyä teknillisen korkeakoulututkinnon suorittaneet diplomi-insinöörit, arkkitehdit, lisensiaatit ja tekniikan tohtorit sekä muut alueella merkittävästi teknisiin tieteisiin vaikuttavat henkilöt.
Vuosisadan alussa Jyväskylän teknillinen seura oli paikkakunnan kehityksen moottori ja herrainkerho. Seuran piikkiin menivät tuolloin Jyväskylän asemakaava, vesi- ja viemäröinti, sähköistyminen ja teknillisen päätöksenteon organisointi. Jyväskylän yliopiston emeritusprofessorin Ilkka Nummelan kokoama Jyväskylän teknillisen seuran 110-vuotishistoriikki käsittelee seuran vaiheita erityisesti Jyväskylän kaupungin modernisoijana, mutta myös aktiivisena teknillisen alan vapaa-aikaorganisaationa.
JTS järjestää jäsenistölleen yritysvierailuja, seminaaritapahtumia, koulutustilaisuuksia sekä perinteikkäitä juhlia. Seura on myös TEK:n alueseura Keski-Suomen alueella.
Kaarlo Pyydysmäki

Kaarlo Pyydysmäen hauta Kurun vanhalla hautausmaalla.
Kaarlo Pyydysmäki (3. joulukuuta 1832 — 19. helmikuuta 1895) oli kurulainen ratsutilallinen ja valtiopäiväedustaja.
Pyydysmäki oli Ruoveden tuomiokunnan edustaja talonpoikaissäädyssä valtiopäivillä 1882 ja 1888. Vuonna 1882 hän oli asevelvollisuus- ja vuonna 1888 talousvaliokunnan jäsen.
Jääkäripatsas

| Jääkäripatsas |
| --- | --- |
 Jääkäripatsas
Nimi:  Jääkäripatsas
Tekijä:  Lauri Leppänen
Valmistumisvuosi:  1958
Taiteenlaji:  kuvanveisto
Korkeus:  5,1m
Sijainti:  Vaasanpuistikko
Paikkakunta:  Vaasa
Koordinaatit:  63°05′35″N, 021°36′13″E
Jääkäripatsas on Vaasanpuistikon päässä Vaasassa sijaitseva muistomerkki, joka on omistettu Suomen jääkäriliikkeelle. Patsaan on valanut ja suunnitellut entinen jääkärikapteeni Lauri Leppänen.  Patsas paljastettiin vuonna 1958. Patsaan pronssivalu ja graniittialusta valmistettiin Helsingissä.
Patsaan jalustassa on teksti:
»ULJUUTTA YLISTÄMME, / ISÄNMAA. / ELÄT PELOTTOMUUDEN KAUTTA / NE / JOILLA EI ARMOA OLLUT, / EI KOTIMAATA. / SINUT SYDÄMIENSÄ / KILVILLÄ / NOSTIVAT KORKEUTEES! // KÄRLEK OCH MOD / – DESSA TVÅ / SÄNKTE OSS / LANDET VI ÄGER / BAR DET UR VÅNDA / MOT LJUS / PÅ SKÖLDAR / AV FLAMMANDE TRO / OLE TORVALDS // PYSTYTETTIIN JÄÄKÄRIEN KUNNIAKSI / RESTES TILL JÄGARNAS ÄRA 1958»
Patsaan historiaa

Jääkärien muistomerkkisäätiön toimesta järjestettiin yleinen rahankeräys vuosina 1957–1958, jonka ylijäämät annettiin Jääkärien tuki -rahastolle. Muistomerkin paljastustilaisuus pidettiin 25. helmikuuta 1958, jääkärien kotiinpaluun 40-vuotispäivänä.
Tilaisuuteen osallistui muun muassa tasavallan presidentti Urho Kekkonen. Patsaan mallina toimi ähtäriläinen kirjakauppias Jorma Honkaniemi.
József Csermely

| Mitalit> Maa:   Unkari.Miesten soutu. Olympialaiset  | Mitalit> Maa:   Unkari.Miesten soutu. Olympialaiset  | Mitalit> Maa:   Unkari.Miesten soutu. Olympialaiset  | Maa:   Unkari> Miesten soutu. |
| --- | --- | --- | --- |
|  Hopeaa | México 1968 | perämiehetön nelikko |  |
József Csermely (s. 3. tammikuuta 1945 Kunhegyes) on unkarilainen entinen soutaja ja olympiamitalisti. Hän kilpaili vuoden 1968 kesäolympialaisissa Méxicossa ja sai siellä hopeaa perämiehettömässä nelikossa. Hän osallistui myös Münchenin kesäolympialaisiin 1972.
Kaarlo Rauramo

Kaarlo Gustaf Rauramo (26. huhtikuuta 1897 Helsinki – 25. joulukuuta 1988 Helsinki) oli suomalainen tykistön upseeri ja eversti.
Rauramo kirjoitti ylioppilaaksi vuonna 1915. Hän osallistui sisällissodan aikana jäänmurtaja Volynetzin kaappaukseen. Hän valmistui Kadettikoulusta vuonna 1922 ja Sotakorkeakoulusta vuonna 1931 sekä suoritti Teknillisen korkeakoulun sotatieteellisen osaston tutkinnon vuonna 1929. Talvisodan aikana Rauramo oli ryhmä Talvelan tykistökomentajana ja Kenttätykistörykmentti 14:n komentajana. Jatkosodan aikana hän oli samanaikaisesti 17. divisioonan tykistökomentajana sekä Kenttätykistörykmentti 8:n komentajana. Hänet ylennettiin everstiksi vuonna 1944. Sodan jälkeen Rauramo oli muun muassa pääesikunnan komento-osaston päällikkönä vuosina 1946–1951, Kenttätykistörykmentti 4:n komentajana vuonna 1951 ja Kenttätykistörykmentti 3:n komentajana vuosina 1951–1956.
Józefa Ledwig

| Mitalit> Maa:   Puola.Naisten lentopallo. Olympialaiset  | Mitalit> Maa:   Puola.Naisten lentopallo. Olympialaiset  | Mitalit> Maa:   Puola.Naisten lentopallo. Olympialaiset  | Maa:   Puola> Naisten lentopallo. |
| --- | --- | --- | --- |
|  Pronssia | Tokio 1964 | joukkuekilpailu |  |
|  Pronssia | México 1968 | joukkuekilpailu |  |
Józefa Ledwig(-Bęben) (s. 18. huhtikuuta 1935 Szerzyny) on puolalainen entinen lentopalloilija. Hän sai joukkueineen pronssia sekä kesäolympialaisissa 1964 Tokiossa että kesäolympialaisissa 1968 Méxicossa.
John G. Lindberg

| John G>  Lindberg.Henkilötiedot |
| --- | --- |
Muut nimet:  John Gustaf Lindberg
Syntynyt: 22. kesäkuuta 1884 Pietari, Venäjä
Kuollut: 23. marraskuuta 1973 (89 vuotta) Helsinki
Kansalaisuus:   Suomalainen
Ammatti:  Silmälääkäri
John Gustaf Lindberg (22. kesäkuuta 1884 – 23. marraskuuta 1973) oli suomalainen silmälääkäri, joka kuvasi ensimmäisessä väitöskirjassaan eksfoliaatio-oireyhtymän, ikään liittyvän silmää rappeuttavan taudin, joka usein pahentaa glaukoomaa ja vaikeuttaa kaihileikkausta. Hän kirjoitti väitöskirjan Pietarissa ja puolusteti sitä maaliskuussa 1917 Helsingissä, joka tuolloin oli osa Venäjän keisarikuntaa.
Alkuvuodet

John Gustaf Lindbergin isä oli Pietarissa työskentelevä suomalainen insinööri Gustaf Robert Lindberg (1844–1929), joka toimi höyrykoneiden, siltojen ja höyrykattiloiden rakentamista valvovana osastopäällikönä Pietarin metallitehtaassa. Lindbergin äiti oli Anna Heloise Rautelin. Lindberg oli toinen perheen kolmesta pojasta. Pietarista tuli hänen kotikaupunkinsa, mikä vaikutti hänen myöhempään uraansa. Perhe muutti Helsinkiin 1890-luvun alussa, kun isälle oli tarjottu teknisen johtajan tehtävää äskettäin perustetussa Kone ja Silta Oy:ssä (nykyisin Wärtsilä Oyj).
Vuonna 1903 Lindberg kirjoitti ylioppilaaksi Helsingin ruotsalaisesta reaalilyseosta 19-vuotiaana. Kolme vuotta kestäneiden kasvitieteiden, eläintieteen, fysiikan ja kemianopintojen jälkeen Suomen keisarillisessa Aleksanterin yliopistossa hän läpäisi medikofiilitutkinnon, joka oli pakollinen vaihe ennen hakemista lääketieteelliseen tiedekuntaan. Lindberg valmistui vuonna 1914 lääketieteen lisensiaatiksi. Siihen mennessä hän oli jo päättänyt ryhtyä silmälääkäriksi avustettuaan yliopistovuosiensa aikana yksityisessä silmäsairaalassa, jota johti Johannes Silfvast (1867–1932).
Erikoistuminen

Lindberg vietti loppuvuoden 1914 työharjoittelijana Helsingissä Marian sairaalan kirurgian osastolla ja vapaaehtoisena palkattomana lääkärinä Helsingin yliopiston silmäklinikassa. Perustiedot opittuaan hän hakeutui vuonna 1915 Pietarin Keisarilliseen silmäsairaalaan. Hän työskenteli samaan aikaan myös yleislääkärinä .
Kaikki Keisarillisen silmäsairaalan professorit ennen [|Venäjän]] vuoden 1917 vallankumousta olivat saksalaista alkuperää. Lindbergin erikoistumisaikana klinikan esimiehenä toimi Ernst Friedrich Blessig (1859–1940). Blessigin tärkeimmät tutkimuskohteet olivat glaukooma ja silmävammat. Hän ehdotti, että Lindberg perehtyisi teoriaan, jonka oli esittänyt kaksi vuotta aiemmin Karl Theodor Paul Polykarpus Axenfeld (1867-1930) Freiburgissa. Tämän teorian mukaan värikalvon pigmentaatio vähenisi ja sen läpinäkyvyys lisääntyisi kaihin kehittymisen myötä. Lindberg aloitti tutkimuksensa vuonna 1915  Hän tarvitsi sitä varten rakolampun, mutta tätä instrumenttia ei ollut vielä kaupallisesti saatavana. Rakolampun oli kuvannut Nobel-palkittu Allvar Gullstrand (1862–1930) neljä vuotta aiemmin. Lindberg tutki Gullstrandin julkaisuja, sai käsiinsä vanhan Zeissin mikroskoopin ja rakensi siitä oman rakolampun.
Opinnäytetyön aineisto koostui Keisarillisen silmäsairaalan 202 potilaasta, jotka olivat yli 55-vuotiaita, joskin muutamat verrokit tulivat Kivelän sairaalasta ja Oulunkylän vanhainkodista Helsingistä. Lindberg teki yksityiskohtaiset piirustukset värikalvosta ja mykiöstä, koska valokuvaustekniikkaa ei vielä ollut saatavilla. Potilaita tutkiessaan hän huomasi, että monilla heistä oli pieniä valkeita hiutaleita mykiön pinnalla ja mustuaisen reunalla. Hän kiinnostui tästä odottamattomasta havainnosta. Lopulta hän löysi tällaisia valkoisia hiutaleita puolella glaukoomapotilaista ja usein myös kaihisilmistä. Hän havaitsi niiden yleistyvän ikääntyessä. Lindberg kirjoitti väitöskirjansa ruotsiksi antoi sille nimeksi "Kliinisiä tutkimuksia mustuaisreunan depigmentaatiosta ja värikalvon läpikuultavuudesta seniilin kaihin yhteydessä ja ikääntyneiden normaalisilmissä". Hän puolusti väitöskirjaansa 30. toukokuuta 1917. Koska se oli kirjoitettu Keisarillisessa silmäsairaalassa, hänen vastaväittäjänsä oli Väinö Grönholm (1868–1939) keisarillisesta Aleksanterin yliopistosta, jossa väitöskirja myös tarkastettiin. Opinnäytetyö täytti lääketieteen ja kirurgian tohtorin tutkinnon akateemiset vaatimukset.